শুক্রবার বিক্ষোভ, শনিবার দেশব্যাপী বিএনপির প্রতিবাদ | Desh Review
১২ই ডিসেম্বর, ২০১৯ ইং, বৃহস্পতিবার, ২৮শে অগ্রহায়ণ, ১৪২৬ বঙ্গাব্দ
Home রাজনীতি শুক্রবার বিক্ষোভ, শনিবার দেশব্যাপী বিএনপির প্রতিবাদ
শুক্রবার বিক্ষোভ, শনিবার দেশব্যাপী বিএনপির প্রতিবাদ
ফেব্রুয়ারি ৮, ২০১৮
জিয়া অরফানেজ ট্রাস্ট দুর্নীতি মামলায় বিএনপি চেয়ারপারসন খালেদা জিয়ার পাঁচ বছরের কারাদণ্ডের প্রতিবাদে বিক্ষোভ-প্রতিবাদ কর্মসূচি দিয়েছে দলটি।
বৃস্পতিবার বিকেলে রাজধানীর নয়াপল্টনে দলের কেন্দ্রীয় কার্যালয়ে এক সংবাদ সম্মেলনে বিএনপি মহাসচিব মির্জা ফখরুল ইসলাম আলমগীর ওই কর্মসূচি ঘোষণা দেন।
মির্জা ফখরুল বলেন, ‘দেশনেত্রীর সঙ্গে রায়ের আগের দিন কথা হয়েছে। রায় হওয়ার পর শন্তিপূর্ণ কর্মসূচি ঘোষণা দেওয়ার কথা বলেছেন তিনি। বিএনপি মহাসচিব বলেন, চেয়ারপারসনের রায় নিয়ে শুক্রবার সারাদেশে জেলায়-উপজেলায় বিক্ষোভ করা হবে। কর্মসূচি হবে শান্তিপূর্ণ। পরদিন শনিবার সারাদেশে প্রতিবাদ কর্মসূচি পালন করা হবে।
এরআগে দুপুর ২টা ১৫ মিনিটে রাজধানীর বকশীবাজার আলিয়া মাদ্রাসা মাঠে স্থাপিত ঢাকার ৫ নম্বর বিশেষ আদালতের বিচারক ড. মো. আখতারুজ্জামান জিয়া অরফানেজ ট্রাস্ট দুর্নীতি মামলার রায় ঘোষণা করেন। রায়ে খালেদা জিয়ার পাঁচ বছর কারাদণ্ড দেন আদালত। মামলার অন্য আসামিদের ১০ বছরের কারাদণ্ড দেওয়া হয়। একইসঙ্গে তাদের সবার ২ কোটি ১০ লাখ ৭১ হাজার ৬৭১ টাকা করে জরিমানা করেন আদালত।
বিএনপি চেয়ারপারসন খালেদা জিয়া এই মামলার প্রধান আসামি। এছাড়া মামলায় অন্য আসামিরা হলেন, তার ছেলে তারেক রহমান, সাবেক এমপি কাজী সলিমুল হক কামাল, ব্যবসায়ী শরফুদ্দিন আহমেদ, প্রধানমন্ত্রীর কার্যালয়ের সাবেক সচিব ড. কামাল উদ্দিন সিদ্দিকী ও প্রয়াত রাষ্ট্রপতি জিয়াউর রহমানের ভাগ্নে মমিনুর রহমান। মামলার শুরু থেকেই তারেক রহমান, ড. কামাল সিদ্দিকী ও মমিনুর রহমান পলাতক।
মিসেস ইউনিভার্স বাংলাদেশ হলেন উর্বী
খালেদা জিয়ার জামিন খারিজ
বালিশ কাণ্ড:রূপপুরের নির্বাহী প্রকৌশলী মাসুদুল আলমসহ ১৩ প্রকৌশলী গ্রেপ্তার
কেরানীগঞ্জে অগ্নিকাণ্ডে নিহত ১০
বিদ্যুৎ পেল ১৫টি হিন্দু পরিবার
৬ বছর পর আজ কুড়িগ্রাম জেলা আওয়ামী লীগের কাউন্সিল
দূর্ধর্ষ শিবির ক্যাডার ফিরোজের সাথে মেয়র নাছিরের দীর্ঘ আলোচনা
© POWERED BY INNOTREC	Theme tf